අද වන විට ඇගේ අස්ථි සැකිල්ල ඇසුරින් තැනුනු ආකෘති හා ත‍්‍රිමාණ මුර්ති ලොව නන්දෙස ෆොසිල විද්‍යා කෞතුකාගාරවල දැකගත හැකි නමුත් සැබෑ ලුසි ආරක්ෂිතව සිටින්නේ ඇගේ නිජබිම වු ඉතියෝපියාවේ අඞීස් අබාබා නුවර ජාතික කෞතුකාගාරයේ ඇය වෙනුවෙන්ම තැනු විශේෂිත සේප්පුවක් තුළයි. 2000 වර්ෂයේදි ඇය සිය ආරක්ෂිත මුර කඩොලුවලින් පිටතට විත් නිරතවු ලෝක සංචාරයේදි ඇයව නැරඹීමට පැමිණි දහස් සංඛ්‍යාත පිරිස දුටු කල වසර මිලියන 3.2කට පසුවත් තමා මෙතරම් ජනප‍්‍රිය ඇයිද කියා ලුසිටත් පුදුම සිතෙන්නට ඇත.